|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 61** | | ОДЕЉЕЊЕ**:** | | ДАТУМ**:** |
| Наставна тема: | Срби у региону и дијаспори | | | |
| Наставна јединица: | Срби ван граница Србије и Срби у региону | | | |
| Тип часа: | Обрада | | | |
| Циљ часа: | * Упознавање ученика са узроцима и последицама исељавања Срба ван граница наше земље. | | | |
| Очекивани исходи: | **Ученици ће бити у стању да:**   * наведу државе у региону у које се најчешће исељавају Срби; * препознају узроке миграција; * објасне појам асимилације; | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, компјутер, нема карта | | | |
| Међупредметне компетенције: | Компетенција за учење, комуникација, компетенција за решавање проблема, сарадња, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник дели ученицима прегледане неме карте уз образложење оцене коју су ученици добили из наставне теме природна и културна баштина Србије.  Наставник исписује назив новe наставне јединице на таблу - **Срби ван граница Србије и Срби у региону**  **Главни део (30 минута):**  Наставник поставља питање ученицима о појмовима које су учили у шестом разреду:   * Шта су миграције? (*Кретање становништа);* * Како се деле миграције? *(На емиграције и имиграције);* * Шта су емиграције? *(Исељавање становништва);* * Шта су имиграције? *(Усељавање становништва);* * Како се деле миграције према територији коју обухватају? *(На унутрашње и спољашње);* * Који су узроци миграција? *(Узроци могу бити: ратови, елементарне непогоде, економски разлози, политички разлози...);* * Који разлози су најчешћи узроци миграција Срба? *(Ратови и економски разлози).*   Наставник упућује ученике да погледају карту у уџбенику **на страни 177** и да у свеску запишу:   * у којој држави у нашем окружењу има највише Срба; * у којој држави процентуално у односу на број становника живи највише Срба.   Наставник дели ученике у 2 – 3 групе (битно је да свака група има 9 чланова). Сваки члан у групи има задатак да у уџбенику пронађе податке о насељавању Срба у следећим земљама:   * Босна и Херцеговина * Хрватска * Словенија * Црна Гора * Северна Македонија * Мађарска * Румунија * Бугарска * Албанија   Ученици користе уџбеник (**стране 177,178, 179, 180, 181 и 182**).У свеске записују најважније податке које после представљају другим члановима групе.  Када се заврши представљање унутар групе, наставник прозива наизменично по једног члана сваке групе да представи сазнања до којих је дошао (на пример ученик прве групе представља Србе у Хрватској, а чланови осталих група који су имали исти задатак прате и допуњују уколико нешто није речено, након излагања, наставник прозива ученика друге групе који представља Србе у Румунији и тако редом).  **Завршни део (5 минута):**  Наставник пушта ученицима део снимка са Youtube-а ***Образовна репортажа – Чувари духа Тесле*** ***у Будимпешти*** - <https://www.youtube.com/watch?v=xfwISpDToEA>   * ***Домаћи задатак***: Ученици имају задатак да погледају снимак до краја уз напомену да ће следећи час разговарати о тој теми.   **\**Ученици који слабије напредују***: Ученици раде у пару са паром из клупе. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |