|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 8. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 29** | | ОДЕЉЕЊЕ**:** | | ДАТУМ**:** |
| Наставна тема: | Физичко-географске одлике Србије | | | |
| Наставна јединица: | Распрострањеност биљног и животињског света | | | |
| Тип часа: | Обрада | | | |
| Циљ часа: | * Упознавање ученика са биљним и животињским светом у Србији | | | |
| Очекивани исходи: | **Ученици ће бити у стању да:**   * наведу биљне и животињске врсте у нашој земљи; * издвоје панонску и планинску биогеографску област; * разликују хоризонталну и вертикалну зоналност. | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка метода, илустративно-демонстративна | | | |
| Наставна средства: | Уџбеник, табла, карта Србије, наставни листић (прилог 1, прилог 2) | | | |
| Међупредметне компетенције: | Компетенција за учење, комуникација, компетенција за решавање проблема. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник низом питања уводи ученике у нову наставну јединицу:   * Шта су природне зоне? *(Одређене територије са карактеристичним биљним и животињским светом);* * Од чега зависи биљни и животињски свет који је заступљен на одређеној територији? *(Зависи од рељефа и климе).*   Наставник уводи нове појмове:   * ***Биотички фактори*:** узајамни утицај између организама; * ***Абиотички фактори*:** клима, рељеф, вода, земљиште.   **Главни део (30 минута):**  Наставник дели ученике у парове према седењу у клупи (пар А – Б). Ученик А добија наставни листић А (прилог 1), а ученик Б добија наставни листић Б (прилог 2). Ученици одговарају на питања уз помоћ уџбеника (**стране 64,65,66**).  Када ученици заврше размењују свеске са паром и контролишу тачност одговора свог пара.  Када ученици заврше, наставник прозива парове да прочитају питања и одговоре. Сваки пар чита једно питање и један одговор и тако редом док не буду прочитана сва питања и сви одговори.  **Завршни део (5 минута):**  Наставник даје ученицима додатна објашњења уколико је нешто остало нејасно.  Ученици попуњавају ***Мој резиме*** – **страна 67** у уџбенику.   * ***Домаћи задатак***: Наставник бира једног ученика/ученицу да за следећи час припреми презентацију о феномену цветања Тисе (***Занимљивост*** на страни 65).   **\**Ученици који слабије напредују***: Могу бити укључени у исписивање појмова у табелу уместо наставника. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1**

Листић А

1. Који простор заузима Панонска биогеографска област?
2. Како је у прошлости изгледао простор Панонске низије?
3. Како тај простор изгледа данас?
4. Како се назива нови тип станишта?
5. Које животиње насељавају Панонску област?
6. На који начин су људи ширили простор под обрадивим земљиштем?
7. Које шуме су очуване до данас?
8. Које животиње су типичне за шуме Панонске области?
9. Која мочварна вегетација се може наћи у Панонској области?
10. Које животиње насељавају мочварне пределе?

**Прилог 2**

Листић Б

1. Који простор обухвата Планинска област?
2. Која врста зоналности је изражена у Планинској области?
3. Шта је вертикална зоналност?
4. Наброј које биљне зоне се смењују у вертикалној зоналности идући од најниже до највише.
5. Које врсте дрвећа су заступљене у листопадним шумама?
6. Које врсте дрвећа су заступљене у четинарским шумама?
7. На којој висини се налази горња граница четинарских шума у нашој земљи?
8. Које врсте животиња живе у листопадним шумама?
9. Које врсте животиња живе у четинарским шумама?
10. Које врсте риба се могу наћи у планинским рекама?